stanford-oval/wikipedia huggingface dataset:
Fernando Llorente
Ura

Llorente edusti pitkään bilbaolaista Athleticia, johon hän liittyi juniorina kaudella 1996–1997. Kaudeksi 2003–2004 hän nousi seuran kolmosjoukkueeseen Basconiaan ja kaudeksi 2004–2005 kakkosjoukkueeseen Athletic B:hen.
Kauden 2004–2005 puolivälissä Llorente sai näyttöpaikkansa myös Athleticin edustusjoukkueessa ja teki ensiesiintymisensä Espanjan pääsarjassa Primera Divisiónissa 16. tammikuuta 2005 ottelussa Espanyolia vastaan. Kolme päivää myöhemmin hän teki hattutempun Espanjan cupin Copa del Reyn ottelussa Lanzarotea vastaan, mikä loi suuria odotuksia tuolloin 19-vuotiaan nuorukaisen tulevaisuudesta. Loppukaudesta hän pelasi säännöllisesti edustusjoukkueessa, onnistui sarjaotteluissa kolmesti maalinteossa ja esiintyi myös yhdessä UEFA Cupin ottelussa.
Kahden heikomman vuoden jälkeen Llorentesta tuli kaudella 2007–2008 Athleticin ykköshyökkääjä ja 11 maalillaan joukkueen paras maalintekijä. Hän pelasi Eurooppa-liigassa kaudella 2011−2012 kaikkiaan 15 ottelua, joissa teki seitsemän maalia. Hän oli avauskokoonpanossa myös tappiollisessa loppuottelussa Atlético Madridia vastaan. Hän pelasi Athleticissa yhdeksän kauden aikana 262 Primera Divisiónin ottelua, joissa teki 84 maalia.
Kaudeksi 2013–2014 Llorente siirtyi Juventukseen. Siirto oli ilmainen. Hän teki tulokaskaudellaan 16 Serie A -maalia. Kaikkiaan hän teki Juventuksessa 66 sarjaottelussa 23 maalia. Hän voitti maan mestaruuden 2014 ja 2015 sekä Italian Cupin ja Supercupin 2015. Mestarien liigassa 2014−2015 hän teki yhdeksässä ottelussa yhden maalin ja tuli vaihdosta kentälle tappiollisessa loppuottelussa FC Barcelonaa vastaan.
Kesällä 2015 Llorente lähti ilmaissiirrolla Sevillaan. Hän pelasi kauden aikana 23 sarjaottelua, joissa teki neljä maalia. Eurooppa-liigassa hän pelasi mestaruuden voittaneessa Sevillassa neljä ottelua, muttei yhtään peliä neljännesvälierien jälkeen. Kesällä 2016 Englannin Valioliigan Swansea City osti hänet, ja hän teki 33 liigaottelussa 15 maalia. Vuotta myöhemmin hän siirtyi saman sarjan Tottenham Hotspuriin, jossa hän pelasi kaksi kautta. Hän teki Tottenhamille 36 valioliigaottelussa vain kaksi maalia. Mestarien liigan kaudella 2018−2019 hän teki yhdeksässä ottelussa kaksi maalia. Tappiollisessa loppuottelussa Liverpoolia vastaan hän tuli vaihdosta kentälle.
Ura > Maajoukkue

Llorente pelasi nuorten MM-kilpailuissa kesällä 2005. Hän teki turnauksessa viisi maalia, joista neljä syntyi alkulohko-ottelussa Chileä vastaan.
Ensiesiintymisensä tuolloin Vicente del Bosquen valmentamassa Espanjan maajoukkueessa Llorente teki 19. marraskuuta 2008 harjoitusottelussa Chileä vastaan. Aikaisemmin hän oli pelannut myös epävirallisessa Baskimaan joukkueessa. Ensimmäisen maaottelumaalinsa hän teki harjoitusottelussa Englantia vastaan helmikuussa 2009.
Llorente valittiin Espanjan maajoukkueen kokoonpanoon vuoden 2010 MM-kilpailuihin. Hän pelasi maailmanmestaruuden voittaneen Espanjan yhdessä ottelussa, neljännesvälieräottelussa Portugalia vastaan, 31 minuuttia. Hän kuului myös Euroopan-mestaruuden voittaneeseen Espanjan joukkueeseen 2012, muttei päässyt pelaamaan yhdessäkään ottelussa. Kaikkiaan hän on pelannut 24 A-maaottelua ja tehnyt seitsemän maalia. Viimeksi hän on pelannut maajoukkueessa 2013.
Saavutukset

Maailmanmestaruus: 2010
Euroopan-mestaruus: 2012
Eurooppa-liigan voitto: 2016
Aiheesta muualla

Wikimedia Commonsissa on kuvia tai muita tiedostoja aiheesta .
Fernando Llorenten esittely Athleticin sivustolla (englanniksi)
Espanjan kokoonpano
Espanjan joukkue – Maanosaliittojen cup 2009
1 Casillas |
2 Albiol |
3 Piqué |
4 Marchena |
5 Puyol |
6 Hernández |
7 Villa |
8 Xavi |
9 Torres |
10 Fàbregas |
11 Capdevila |
12 Busquets |
13 López |
14 Alonso  |
15 Ramos |
16 Llorente |
17 Güiza |
18 Riera |
19 Arbeloa |
20 Cazorla |
21 Silva |
22 Mata |
23 Reina |
Valmentaja Del Bosque
Espanjan joukkue – Jalkapallon MM-kilpailut 2010
1 Casillas |
2 Albiol |
3 Piqué |
4 Marchena |
5 Puyol |
6 Iniesta |
7 Villa |
8 Xavi |
9 Torres |
10 Fàbregas |
11 Capdevila |
12 Valdés |
13 Mata |
14 Alonso |
15 Ramos |
16 Busquets |
17 Arbeloa |
18 Pedro |
19 Llorente |
20 Martínez |
21 Silva |
22 Navas |
23 Reina |
Valmentaja Del Bosque
Espanjan joukkue – Jalkapallon EM-kilpailut 2012
1 Casillas |
2 Albiol |
3 Piqué |
4 Martínez |
5 Juanfran |
6 Iniesta |
7 Pedro |
8 Xavi |
9 Torres |
10 Fàbregas |
11 Negredo |
12 Valdés |
13 Mata |
14 Alonso |
15 Ramos |
16 Busquets |
17 Arbeloa |
18 Alba |
19 Llorente |
20 Cazorla |
21 Silva |
22 Navas |
23 Reina |
Valmentaja Del Bosque
Gaétan Boucher

| Mitalit | Mitalit | Mitalit |  |
| --- | --- | --- | --- |
|  Gaétan Boucher |  Gaétan Boucher |  Gaétan Boucher |  |
Maa:   Kanada
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Sarajevo 1984 | 1 000 m |  |
|  Kultaa | Sarajevo 1984 | 1 500 m |  |
|  Hopeaa | Lake Placid 1980 | 1 000 m |  |
|  Pronssia | Sarajevo 1984 | 500 m |  |
| Sprintti-MM-kilpailut  | Sprintti-MM-kilpailut  | Sprintti-MM-kilpailut  |  |
|  Kultaa | Trondheim 1984 | sprinttiluistelu |  |
|  Hopeaa | Inzell 1979 | sprinttiluistelu |  |
|  Hopeaa | West Allis 1980 | sprinttiluistelu |  |
|  Hopeaa | Alkmaar 1982 | sprinttiluistelu |  |
|  Hopeaa | Heerenveen 1985 | sprinttiluistelu |  |
Gaétan Boucher O.C., C.Q. (s. 10. toukokuuta 1958 Charlesbourg, Québec) on entinen kanadalainen pikaluistelija ja kaksinkertainen olympiavoittaja.
Boucher osallistui neljä kertaa olympialaisiin. Vuonna 1976 Innsbruckissa Boucher'n paras sijoitus oli 1 000 metrin kuudes sija. Neljä vuotta myöhemmin Lake Placidin kisoissa Boucher nousi ensimmäistä kertaa palkintokorokkeelle sijoituttuaan hopealle 1 000 metrillä. Vuonna 1984 Sarajevossa Boucher nappasikin kolme mitalia, joista kaksi oli kultaista. Boucher osallistui vielä Calgaryn kisoihin 1988, jolloin paras sijoitus oli viides.
Sprinttiluistelun maailmanmestaruuskisoista Boucher'lla on viisi mitalia - yksi kultainen ja neljä hopeista. Yleisluistelussa Boucher jäi parhaimmillaankin yhdeksänneksi.
Boucher oli myös maailman parhaita kaukalopikaluistelijoita. Hän oli kaukalopikaluistelun henkilökohtaisen matkan maailmanmestari vuosina 1977 ja 1980 ja hopeamitalisti 1976, 1981 ja 1982. Joukkuekisassa Kanada voitti kultaa 1979 ja 1980. Boucher'n hallussa oli myös 500 metrin maailmanennätys 1982–83.
Boucher valittiin vuonna 1984 Kanadan vuoden urheilijaksi toimittajien äänestyksellä ja palkittiin Lou Marsh Trophyllä. Lehdistön äänestyksessä 1999 hän sijoittui 1900-luvun kymmenenneksi parhaaksi kanadalaiseksi miesurheilijaksi. Boucher'lle myönnettiin myös Order of Canada -arvonimi.
Aiheesta lisää

Boucher'n profiili KOK:n sivuilla
Miesten 1 000 metrin pikaluistelun olympiavoittajat
Miesten 1 500 metrin pikaluistelun olympiavoittajat
Gauge

| Gauge |
| --- | --- |

Henkilötiedot
Koko nimi:  Elizabeth R. Deans
Syntynyt: 24. heinäkuuta 1980 (ikä 44)
Pornonäyttelijä
Taiteilijanimet:  Guage, Gage
Aktiivisena:  1999–2007
Elokuvien määrä:  174
Seksuaalinen suuntaus:  Biseksuaali
Silmien väri:  Vihreä
Hiusten väri:  Brunetti
Mitat:  75D-56-86 cm
Pituus:  150 cm
Paino:  46 kg
Aiheesta muualla
Kotisivut
IMDb
Gauge (s. 24. heinäkuuta 1980 Hot Springs, Arkansas) (oik. Elizabeth R. Deans) on yhdysvaltalainen pornonäyttelijä.
Ura

Gauge tuli mukaan pornoalalle 19-vuotiaana. Nukkemaisen ulkonäkönsä johdosta hänen huhuttiin olevan alaikäinen, mutta tätä hän käytti tietoisesti uransa edistämiseen. Hän esiintyi useissa pornofilmeissä "teinityttönä", vaikka oli jo yli kahdenkymmenen ikäinen. Hän on esiintynyt yli 170 pornoelokuvassa. Arvellaan että hän jätti aikuisviihde-elokuvat vuonna 2013, tosin hän on myöhemmin esiintynyt eroottisena tanssijana. Vuonna 2005 Gaugen yritys lopettaa pornonäyttelijän ura kirurgin ammattiin opiskelun vuoksi kariutui, kun hänen opiskelijatoverinsa tunnistivat hänet ja hänen menneisyytensä tuli julki. Paljastumisen jälkeen hänen täytyi aloittaa uudelleen aikuisviihdealalla elättääkseen perheensä. Hän on käyttänyt myös nimiä Guage, Gage ja Paige.
Gauge avioitui 14. maaliskuuta 2006 Jason -nimisen miesystävänsä kanssa. He erosivat joulukuussa 2008.
Aiheesta muualla

Gauge Internet Movie Databasessa. (englanniksi)
Gauge Adultfilmdatabasessa
German Cáceres

German Cáceres (s. 9. heinäkuuta 1954 San Salvador) on elsalvadorilainen säveltäjä ja kapellimestari.
Cáceres sai musiikin kandidaatin ja maisterin arvot Juilliard Schoolista, jossa hänelle opettivat kamarimusiikkia ja oboensoittoa Ronald Roseman sekä sävellystä David Diamond ja Stanley Wolfe. Lisäksi Cáceres sai yksityisopetusta sävellyksessä Julián Orbónilta sekä orkesterinjohdossa José Serebrieriltä, Ricardo del Carmenilta ja Alejandro Muñoz Ciudad Realilta. Myöhemmin Cáceres sai musiikin tohtorin arvon Cincinnatin yliopiston College-Conservatory of Musicista, jossa hän opiskeli sävellystä vuosina 1987–89 Jonathan D. Kramerin johdolla.
Cáceres on saanut lukuisia palkintoja ja tunnustuksia, kuten El Salvadorin kansallisen kulttuuripalkinnon (1982). Vuonna 1992 Cáceresista tehtiin Ordre des Arts et des Lettres'n ritari.
Cáceresin sävellyksiä on esitetty eri puolilla Pohjois-, Väli- ja Etelä-Amerikkaa ja Eurooppaa. Hän on myös esiintynyt kansainvälisesti kapellimestarina. Hän on toiminut muun muassa El Salvadorin sinfoniaorkesterin musiikillisena johtajana ja pääkapellimestarina. Hän perusti vuonna 1996 El Salvadorin nykymusiikkifestivaalin. Hän on opettanut Keskiamerikkalaisessa José Simeón Cañas -yliopistossa sekä El Salvadorin yliopistossa ja luennoinut myös Kaliforniassa.
Cáceresin sävellysten joukossa ovat baletti Bálsamo (1978) ja kolminäytöksinen ooppera El Cristo Negro (1998, libretisti Hugo Lindo). Hänen orkesteriteoksiinsa kuuluu muun muassa konserttoja eri soolosoittimille, kuten kitaralle. Lisäksi hän on säveltänyt kamarimusiikkia (kuten jousikvartettoja), vokaaliteoksia ja pianomusiikkia (kuten sonaatin, 1984).
Gorizia

| Gorizia |
| --- | --- |

 lippu:  vaakuna
 Koordinaatit: 45°56′6.72″N, 13°37′9.48″E 
Valtio:   Italia
Alue:  Friuli-Venezia Giulia
Maakunta:  Gorizia
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  41,26 km²
Väkiluku (2019):  34 336
 – Väestötiheys:  832 as./km²
Postinumero:  34170
Infobox OKVirheellinen NIMI-arvo: 
Gorizia on kaupunki Italiassa Friuli-Venezia Giulian itsehallinnollisella alueella Gorizian maakunnassa. Se sijaitsee Triestesta pohjoiseen Isonzojoen varrella. Kaupungin pinta-ala on noin 41 km² ja asukasluku noin 34 300 vuonna 2019. Gorizia oli itsenäinen valtio 1000-luvulta vuoteen 1500, jolloin se tuli osaksi Itävaltaa. Itävallan hallinnan aikaan kaupunki oli kulttuurikeskus, ja siellä käytiin taisteluita ensimmäisen maailmansodan aikana Italian ja Itävallan välillä. Sodan jälkeen vuonna 1919 paljon vahinkoa kärsinyt kaupunki siirtyi Italialle, ja toisen maailmansodan jälkeen vuonna 1947 Jugoslavia sai Gorizian pohjoisosat, joista muodostui viereinen Nova Gorican kaupunki.
Aiheesta muualla

Kuvia tai muita tiedostoja aiheesta Gorizia Wikimedia Commonsissa
Gorizian maakunta
Capriva del Friuli | Cormons | Doberdò del Lago | Dolegna del Collio | Farra d’Isonzo | Fogliano Redipuglia | Gorizia | Gradisca d’Isonzo | Grado | Mariano del Friuli | Medea | Monfalcone | Moraro | Mossa | Romans d’Isonzo | Ronchi dei Legionari | Sagrado | San Canzian d’Isonzo | San Floriano del Collio | San Lorenzo Isontino | San Pier d’Isonzo | Savogna d’Isonzo | Staranzano | Turriaco | Villesse
Falconer

| Falconer |
| --- | --- |


Tiedot
Toiminnassa:  1999–
Tyylilaji:  power metal
Kotipaikka:  Mjölby, Ruotsi
Laulukieli:  englanti, ruotsi
Jäsenet:  Mathias Blad, laulu, kosketinsoittimet(1999-2002, 2006-)   Stefan Weinerhall, kitara ((1999-)  Jimmy Hedlund, kitara (2004-)  Magnus Linhardt, basso (2004-)   Karsten Larsson, rummut (2000-) 
Entiset jäsenet:  Kristoffer Göbel, laulu (2003-2006)  Anders Johansson, kitara (2002-2004)  Peder Johansson, basso (2002-2004) 
Levy-yhtiö:  Metal Blade, 2001–  
Aiheesta muualla
falconermusic.com
Infobox OKNimi-testi OK: 
Falconer on ruotsalainen power metal -yhtye, joka perustettiin vuonna 1999 Mjölbyssä. He yhdistävät musiikkiinsa vahvoja folkmusiikkivaikutteita ja ammentavat laulujen aiheita Ruotsin keskiajan historiasta. Koko yhtyeen uran ajan heidän levyjään on julkaissut Metal Blade Records.
Jäsenet

Mathias Blad - laulu, kosketinsoittimet (1999–2002, 2006–)
Stefan Weinerhall – kitara (1999–)
Jimmy Hedlund – kitara (2004–)
Magnus Linhardt – basso (2004–)
Karsten Larsson – rummut (2000–)
Jäsenet > Entiset jäsenet

Kristoffer Göbel – laulu (2003–2006)
Anders Johansson – kitara (2002–2004)
Peder Johansson – basso (2002–2004)
Julkaisut

Falconer (2001)
Chapters From a Vale Forlorn (2002)
The Sceptre of Deception (2003)
Grime vs. Grandeur (2005)
Northwind (2006)
Among Beggars and Thieves (2008)
Armod (2011)
Black Moon Rising (2014)
From a Dying Ember (2020)
Yhtyeen musiikki

Falconerin musiikki on power metallia, jossa käytetään paljon eurooppalaisesta folkmusiikista muistuttavia melodioita. Varsinaiset folkmusiikkivaikutteet jäävät siihen, joten Falconeria ei voi luokitella varsinaiseksi folk metal -yhtyeeksi. Melodiat soitetaan täysin soolokitaralla, ja kosketinsoittimia käytetään vain paikoin. Yhtyeen kitarasoundi on raskas ja säröinen, vaikka musiikki soitetaan pääosin duurissa, ja tästä syntyvä vastakohtaisuus on yhtyeen musiikin ominainen piirre. Falconerin laulajista Mathias Bladin lauluääni on sangen matala, kun taas Kristoffer Göbel lauloi power metallille tyypillisemmällä korkealla lauluäänellä.
Yhtyeen sanoitusten aiheet vaihtelevat. Monet sanoitukset ovat folkmusiikista muistuttavia kantaa ottavia "protestilauluja", kun taas monet perustuvat Ruotsin historiaan. Jotkin historiallisista sanoituksista ovat vain entisaikojen inspiroimia, mutta jotkin kertoivat historiallisista tositapahtumista.
Aiheesta muualla

Viralliset kotisivut
Gergő Wöller

| Mitalit> Maa:   Unkari.Miesten vapaapaini.EM-kilpailut  | Mitalit> Maa:   Unkari.Miesten vapaapaini.EM-kilpailut  | Mitalit> Maa:   Unkari.Miesten vapaapaini.EM-kilpailut  | Maa:   Unkari> Miesten vapaapaini. |
| --- | --- | --- | --- |
|  Pronssia | Sofia 2007 | 60 kg |  |
|  Pronssia | Tampere 2008 | 60 kg |  |
|  Pronssia | Belgrad 2012 | 66 kg |  |
Gergő Wöller (s. 18. maaliskuuta 1983 Szombathely) on unkarilainen painivalmentaja ja aktiiviuransa lopettanut vapaapainija.
Wöller paini Ateenan kesäolympialaisissa 2004, joissa hän sijoittui 19:nneksi hävittyään toisen ottelunsa lopulta neljänneksi sijoittuneelle Vasyl Fedoryšynille. EM-kilpailuista Wöller saavutti kolme pronssimitalia.
Nykyisin Wöller työskentelee painivalmentajana Suomessa.
Goris

| Goris Գորիս |
| --- | --- |

 Goris
 39°31′01″N, 46°19′59″E 
Valtio:  Armenia
Maakunta:  Sjunik'
 goriscity.am 
Goris (arm. Գորիս) on kaupunki Armeniassa Sjunik'in maakunnassa. Se sijaitsee noin 280 kilometriä maan pääkaupungista Jerevanista ja 70 kilometriä maakunnan pääkaupungista Kapanista. Kaupungin asukasluku (de jure) oli 20 591 vuonna 2011; vuosikymmen aiemmin se oli 23 261 vuonna 2001.
Aiheesta muualla

Kuvia tai muita tiedostoja aiheesta Goris Wikimedia Commonsissa
Matkaopas (Arkistoitu – Internet Archive) (englanniksi)
Gerger

| Gerger |
| --- | --- |

 Gerger
 Koordinaatit: 38°01′44″N, 39°01′56″E 
Valtio:   Turkki
Maakunta:  Adıyamanin maakunta
Väkiluku (2019):  2 918
 
 www.gerger.bel.tr 
Infobox OKVirheellinen NIMI-arvo: 
Gerger on kaupunki ja piirikunta Adıyamanin maakunnassa, Turkissa. Vuonna 2019 Gergerissä oli 2 918 asukasta.
Vuonna 2018 arkeologit löysivät Gergerin alueelta luolan. Luolasta löydettiin ristihahmoja.
Gorizian maakunta

Gorizian maakunta (ital. Provincia di Gorizia, sloveeniksi Goriška pokrajina) on maakunta Friuli-Venezia Giulian autonomisella alueella Italiassa.
Gorizian maakunnan pinta-ala on 467 km² ja asukasluku noin 140 000. Maakunta muodostuu 25 kunnasta, ja sen pääkaupunki on Gorizia.
Gorizian maakunta sijaitsee Italian koillisosassa, se rajoittuu idässä Sloveniaan ja etelässä Adrianmereen, rantaviivaa on noin 48 kilometriä.
Aiheesta muualla

Kuvia tai muita tiedostoja aiheesta Gorizian maakunta Wikimedia Commonsissa
Virallinen sivusto (italiaksi)
Gorizian maakunta
Capriva del Friuli | Cormons | Doberdò del Lago | Dolegna del Collio | Farra d’Isonzo | Fogliano Redipuglia | Gorizia | Gradisca d’Isonzo | Grado | Mariano del Friuli | Medea | Monfalcone | Moraro | Mossa | Romans d’Isonzo | Ronchi dei Legionari | Sagrado | San Canzian d’Isonzo | San Floriano del Collio | San Lorenzo Isontino | San Pier d’Isonzo | Savogna d’Isonzo | Staranzano | Turriaco | Villesse
Green Spot

| Green Spot |
| --- | --- |
Perustettu:  2002
Kotipaikka:  Helsinki
Toimiala:  kirjankustannus
Kotisivu:  greenspot.fi
Infobox OKVirheellinen NIMI-arvo: 
Green Spot on suomalainen webhotelli ja kirjankustantamo. Kustantamon ensimmäinen julkaisu, Michael Pollanin Halun kasvioppi, ilmestyi 2002.
Aiheesta muualla

Webhotellin kotisivut.
Kustantamon kotisivut.
Green Rose

| Green Rose> 그린로즈 |
| --- | --- |
Tyyli:  draama
Kestoaika:  60 min
Pääosissa:   Go Soo  Lee Da-hae  Lee Jong-hyuk 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  19. maaliskuuta 2005 – 29. toukokuuta 2005
Jaksoja:  22
Aiheesta muualla
Virallinen sivusto
IMDb
Green Rose (kansainvälinen nimi, suom. Vihreä Ruusu, alun perin kor. 그린로즈) on televisioyhtiö SBS:n esittämä eteläkorealainen TV-sarja. Sen päärooleissa ovat Go Soo, Lee Da-hae ja Lee Jong-hyuk.
Aiheesta muualla

Viralliset kotisivut
Gorin piirikunta

Gorin piirikunta (georg. გორის რაიონი, Goris raioni) on piirikunta Šida Kartlin hallintoalueella Georgiassa. Piirikunnassa asuu 120 569 asukasta (2021) ja sen pinta-ala on 1 352 neliökilometriä. Piirikunnan pääkaupunki on Gori.
Suuri osa Gorin piirikunnasta sijaitsee Etelä-Ossetian itsenäiseksi julistautuneella alueella eikä ole Georgian hallinnassa. Tskhinvalin kaupunki on piirikunnan pohjoisosassa, muttei kuulu siihen hallinnollisesti. Piirikunnan tärkeimpiin nähtävyyksiin kuuluvat Gorin kaupungin lisäksi Uplistsikhen muinaiskaupunki ja Atenis Sionin kirkko 600-luvulta.
Aiheesta muualla

Kuvia tai muita tiedostoja aiheesta Gorin piirikunta Wikimedia Commonsissa
Georgian kaupungit ja piirikunnat
Gergő Lovrencsics

Gergő Lovrencsics Lech Poznańin pelaajana vuonna 2014.
Gergő Lovrencsics (s. 1. syyskuuta 1988 Szolnok) on unkarilainen jalkapalloilija, jonka pelipaikka on oikealla laidalla. Hän on edustanut kotimaassaan Budafokia, Pécsiä, Lombard-Pápaa ja vuodesta 2016 Ferencvárosia sekä Puolassa kausina 2012–2016 Lech Poznańia. Hän on pelannut Unkarin pääsarjassa 167 ottelua, joissa hän on tehnyt 12 maalia, ja Puolan pääsarjassa 112 ottelua, joissa hän on tehnyt 19 maalia.
Lovrencsics pelasi ensimmäisen kerran Unkarin maajoukkueessa kesäkuussa 2013 ystävyysottelussa Kuwaitia vastaan. Euroopan-mestaruuskilpailuissa 2016 hän pelasi avauskokoonpanossa viimeisessä, tasapeliin päättyneessä alkulohko-ottelussa Portugalia vastaan ja tappiollisessa neljännesvälieräottelussa Belgiaa vastaan. Hän on kesäkuun 14. päivään 2021 mennessä pelannut 41 maaottelua ja tehnyt niissä yhden maalin, lokakuussa 2015 EM-karsintaottelussa Kreikkaa vastaan.
Giannini

Giannini voi tarkoittaa ainakin seuraavia:
Filippo Giannini (1923–2012), italialainen roomalaiskatolinen piispa
Giancarlo Giannini (s. 1942), italialainen näyttelijä ja ääninäyttelijä
Giuseppe Giannini (s. 1964), italialainen jalkapalloilija
Vittorio Giannini (1903–1966), yhdysvaltalainen säveltäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gergő Kis

| Mitalit> Maa:   Unkari.Miesten uinti.MM-kilpailut (pitkä rata)  | Mitalit> Maa:   Unkari.Miesten uinti.MM-kilpailut (pitkä rata)  | Mitalit> Maa:   Unkari.Miesten uinti.MM-kilpailut (pitkä rata)  | Maa:   Unkari> Miesten uinti. |
| --- | --- | --- | --- |
|  Pronssia | Shanghai 2011 | 800 m vapaauinti |  |
|  Pronssia | Shanghai 2011 | 1500 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Eindhoven 2008 | 800 m vapaauinti |  |
|  Kultaa | Debrecen 2012 | 800 m vapaauinti |  |
|  Hopeaa | Debrecen 2012 | 400 m vapaauinti |  |
|  Hopeaa | Debrecen 2012 | 1 500 m vapaauinti |  |
|  Pronssia | Budapest 2010 | 400 m vapaauinti |  |
|  Pronssia | Debrecen 2012 | 4 × 200 m vapaauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Hopeaa | Debrecen 2007 | 1500 m vapaauinti |  |
|  Hopeaa | Rijeka 2008 | 400 m sekauinti |  |
|  Pronssia | Debrecen 2007 | 400 m vapaauinti |  |
Gergő Kis (s. 19. tammikuuta 1988, Tapolca) on unkarilainen uimari. Hän edusti kotimaataan kesäolympialaisissa 2004 Kreikan Ateenassa, sijoittuen 23:neksi 1 500 metrin vapaauinnissa.
Kis voitti Debrecenin lyhyen radan EM-kilpailuissa 2007 hopeaa 1 500 metrin ja pronssia 400 metrin vapaauinnissa. Eindhovenin pitkän radan EM-kilpailuissa seuraavana vuonna hän voitti kultaa 800 metrin vapaauinnissa. Pekingin olympialaisissa hän sijoittui kuudenneksi 400 metrin sekauinnissa ja 19:nneksi 1 500 metrin vapaauinnissa. Saman vuoden Rijekan lyhyen radan EM-kilpailuissa hän sai hopeaa 400 metrin sekauinnissa.
Kis sijoittui Rooman MM-kilpailuissa 2009 viidenneksi 400 metrin sekauinnissa, kuudenneksi 400 metrin vapaauinnissa ja kahdeksanneksi 200 metrin sekauinnissa. Budapestin pitkän radan EM-kilpailuissa 2010 hän sai pronssia 400 metrin vapaauinnissa. Shanghain MM-kilpailuissa 2011 hän sai pronssia 800 ja 1 500 metrin vapaauinnissa.
Kis saavutti Debrecenin pitkän radan EM-kilpailuissa 2012 kultaa 800 metrin vapaauinnissa ajalla 7.49,46, hopeaa 400 ja 1 500 metrin vapaauinneissa sekä pronssia 4 × 200 metrin vapaauintiviestissä.
Graham Norton

Graham Norton
Graham William Walker (s. 4. huhtikuuta 1963 Dublin), taiteilijanimeltään Graham Norton, on irlantilainen keskusteluohjelmien juontaja, näyttelijä ja koomikko. Hän on isännöinyt vuodesta 2007 lähtien Britannian yleisradioyhtiö BBC:llä omaa nimeään kantavaa The Graham Norton Show -keskusteluohjelmaa. Lisäksi Norton toimii kanavan euroviisukommentaattorina.
Eurovision laulu- ja tanssikilpailut

Norton korvasi BBC:llä 35 vuotta Eurovision laulukilpailuja kommentoineen Sir Terry Woganin vuonna 2009. Lisäksi Norton toimi nyttemmin jo lakkautettujen Eurovision tanssikilpailujen juontajana kahteen otteeseen, vuosina 2007 ja 2008.
Hän juonsi vuoden 2023 Eurovision laulukilpailun finaalin yhdessä Alesha Dixonin, Hannah Waddinghamin ja Julia Saninan kanssa.
Graham Norton vuonna 2010.
Käännös suomeksi
Giedrius Arlauskis

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 1. joulukuuta 1987
Syntymäpaikka: Telšiai, Liettuan sosialistinen neuvostotasavalta
Pelipaikka: maalivahti
Pituus: 184 cm
Seura
Seura: Watford FC
Pelinumero: 34
Junioriseurat
-2005: Mastis Telšiai
Seurat
| Vuodet | Seura | O | (M) |
| 2005-2007 | FK Šiauliai | 40 | (0) |
| 2008-2010 | Unirea Urziceni | 55 | (0) |
| 2010-2014 | Rubin Kazan | 7 | (0) |
| 2014-2015 | Steaua Bukarest | 25 | (0) |
| 2015- | Watford | 0 | (0) |
Maajoukkue
| 2008- | Liettua | 20 | (0) |
 Seurajoukkueuran tilastot kattavat vain kansalliset sarjat, päivitetty 6. syyskuuta 2015.  Maajoukkueuran tilastot päivitetty 6. syyskuuta 2015.
Giedrius Arlauskis (s. 1. joulukuuta 1987) on liettualainen jalkapallomaalivahti, joka edustaa Englannin valioliigassa pelaavaa Watford FC:tä. Hän kuuluu myös Liettuan jalkapallomaajoukkueeseen, jossa pelaamisesta hän kieltäytyi vuosina 2010-11 Raimondas Žutautasin ollessa päävalmentajana.
Ura > Seurajoukkueura

Arlauskis aloitti ammattilaisuransa kotimaansa FK Šiauliaissa, josta tie kävi vuonna 2008 romanialaiseen Unirea Urziceniin. Kaudella 2008-09 hän voitti Romanian liigan Unirean riveissä. Vuonna 2010 hän siirtyi Venäjän valioliigan Rubin Kazaniin, jossa hän oli kuitenkin pääosin Sergei Ryžikovin varamaalivahtina pelaten vain seitsemän ottelua. Kauden 2014-2015 Arlauskis pelasi Romanian Liga I:n Steaua Bukarestissä, ollen kentällä 25 pääsarjaottelussa ja kuudessa Eurooppa-liigan ottelussa.
Heinäkuussa 2015 Arlauskis siirtyi Englannin valioliigaan nousseeseen Watford FC:hen.